SA’ner, minstens vier ander in Nigerië ontvoerFoto: Google Maps Punch, ŉ dagblad in Nigerië, berig op sy webtuiste dat ŉ groep mense, insluitend die Suid-Afrikaner, Australiërs, ŉ Nieu-Seelandse burger en Nigeriërs, wat vir ŉ Australiese maatskappy in Nigerië werk, omstreeks 06:00 op pad werk toe was toe hulle oorval is. Volgens die berig is die groep deur vier gewapende polisiebeamptes vergesel toe hulle by die Idundu-brug in Calabar in die Cross River-staat deur gewapende mans oorval is. Een van die bestuurders is glo doodgeskiet terwyl twee mense glo daarin kon slaag om te ontsnap. ŉ Ooggetuie het aan die dagblad gesê die ontvoerders het in ŉ boot op die rivier vir die groep gewag. Die polisie het aan Punch bevestig dat ŉ Suid-Afrikaner, twee Australiërs en twee Nigeriërs ontvoer is.